Mnr En Mej Wonnies - Mr And MIss Wonnies | Skool | , Oberholzer, , Carletonville | Hoërskool Wonderfontein Products
Skool-> Mnr en Mej Wonnies - Mr and MIss Wonnies
Mnr en Mej Wonnies - Mr and MIss Wonnies
Soos die groot sukses wat 2016 was, sal 2017 net so 'n pragtige dag wees! Ons jaarlikse Mnr en Mej Wonnies is op 13 Oktober. Kom ondersteun ons skool!
The success of 2016 will be the starting point for 2017. Our annual Mr and Miss Wonnies will be on 13 October. Come support our school!
Tickets: R80 for Golden Circle
R40 for Hall
Besoekers tot datum: 521115 Boerekos met 'n Twist: August 2015
Sondag, 30 Augustus 2015
My Ma kon nie voorbly om ons dogters en ons maats te voer nie. Een van die dinge wat altyd in ons yskas was, was kaassmeer. Die kinders het gedink ons is vreeslik ryk maar min het hulle geweet my ma maak dit self. Vir my is dit die lekkerste geskenkie om saam te neem vir kuiertjies met my vriendinne, mooi toegedraai met ‘n lepeltjie by.
Net een woord van waarskuwing: Daar is resepte soortgelyk soos hierdie een wat sê die bottels kan netso in die kas gestoor word. Nee, dit is nie so nie, jy kan jou gesin doodmaak met sulke praktyke. Dus in die yskas vir maksimum 3 maande.
2 - 3 kop Melk afhangend hoe dun of dik jy die smeer wil hê
1 kg Geprosseseerde kaas, tussers, gouda, cheddar
500 g Bake Margarien of Botter
500 g Fyn biltong of gaar spek fyn gemaal - opsioneel
1. Verhit die melk oor lae hitte en roer om aanbrand te voorkom. Voeg die kaas by en hou aan roer oor lae hitte totdat die kaas heeltemal gesmelt het.
2. Voeg die margarien by en laat dit verder smelt en roer goed sodat die mengsel homogeen en eenvormig word.
3. Roer nou die spek of biltong by en geur na smaak.
4. Skep in warm gesteriliseerde flesse en laat goed afkoel.
5. Hou vir 3 maande in die yskas.
HOEVEELHEID: 1.5 liter se smeer.
Posted by Annelien Pienaar at 19:29:00
Saterdag, 29 Augustus 2015
BEES EN BIERPOTJIE MET SPESERY SOUSKLUITJIES
Hierdie potjie kan met enige beesvleis gemaak word. Ek het skenkel, stert, steak en ander snitte al so gemaak afhangende van die tyd tot jou beskikking. As jy nie tyd of plek het vir die wat in woonstelle woon, wel dan maak jy dit soos 'n stowe gereg en bak dit in die oond of op die stoofplaat!
2 groot Uie - dun in ringe gesny
8 Wortels - ringe gesny
2 stingels Seldery in lang vingers
2 groot Aartappels - in blokkies
250 g Knopie sampioene - afgevee en heel
4 e Koekmeel
1.5 kg Beesvleis
1 blikkie Bier van ongeveer 425 ml
3 e Muscavado suiker of sagte bruinsuiker
2 Loerier blare
1 e Knoffel vlokkies
1 e Vars gekapte Roosmaryn
1. Braai uie en wortel in die olyf olie tot sag.
2. In ‘n plastiek sakkie plaas sout en peper na smaak en gooi die vleis in die sakkie om deeglik bedek te word. Doen dit in klein hopies op ‘n slag.
3. Verwyder die uie mengsel uit die pot en braai die vleis dan bruin.
4. Voeg dan die groente by die vleis asook die oorblywende meel in die sakkie.
5. Voeg die bier by en die res van die bestanddele en kook die vleis tot sag.
120 g Bruismeel
55 g Botter
2 e Gemengde kruie
5 e Water
1. Sif die bruismeel en sout saam.
2. Vryf die botter in die meel in totdat dit soos broodkrummels lyk en voeg die res van die bestanddele by en maak ‘n deeg.
3. Rol 6 bolletjies van ewe groot en plaas op die amper gaar kookvleis en bedek weer en kook vir verdere 30 minute in die pot.
Posted by Annelien Pienaar at 12:25:00
Maandag, 24 Augustus 2015
Ek vermoed dat een my voorvaders dalk in die spesery handel besigheid gedoen het. Ek is gek oor enige krui en spesery, die reuk, die kleur en die proses wat sommiges moet onder gaan om tot sy volle potensiaal te ontwikkel. Ek dink in ‘n sekere mate is die lewe ook so, jy sien iets maar sien dit net as gewoon totdat jy begin inspeksie doen en iets ongewoon ontdek. Ek het hierdie smaak vir Fennegriek (Fenucreek) ontwikkel.
In my kleintyd het my Ma baie by ‘n Indiese vroutjie hier op my tuisdorpie Skeerpoort gaan kuier. Die twee het mekaar hul onderskei kulture se kos leer kook. My Ma het regtig die beste kerrie gekook. Na my Ma se dood was daar ‘n spesery wat ek nie my vinger op kon lê nie want soos meeste van haar resepte was dit in haar kop of sommer so neer geskribbel.
So bel my vriendin Naceema my ek moet my bederf pakkie kom haal.
Ek staan voor haar hekkie by die voordeur en skielik slaan die reuk wat ek nie kon eien my en daar bars ek verdrietig in trane uit. Ek huil so dat Naceema dink ek het slegte nuus gekry.
Toe ek kalmeer na ‘n heerlike koppie kamilla tee, vertel ek haar van die reuk wat letterlik my hart ‘n paar slae laat mis het en my maag laat draai het. Ek kon nie glo watter groot impak daardie “onthou” krui op my lewe sou hê nie! Ek kon nooit na my Ma se heengaan huil want dit was wat sy wou hê, maar daardie huil het my baie beter laat voel. Watter krui of spesery geur roep vir jou herinneringe op?
Wel jy kan met of sonder die Fennegriek die piccalilli maak.
1 kg Piekel uitjies
1 kg Groen boontjies
1 kg Murgpampoentjies
300 g Wortels
50 g Rooi chillies - pit en al
½ Blomkool kop
250 g Sout
2½ liter Water
½ k Mosterd poeier
2 liter Asyn
2 ml Fennegriek - gemaal
1. Skil en doen jou groente se voorbereiding. Los die uie heel en sny die res van die groente in ewe groot stukkies, ek hou van 3 cm by 3 cm of kleiner.
2. Meng die groente se sout en water saam en roer goed sodat die sout kan oplos. Plaas die groente in die water en laat vir 24 uur staan. Plaas ‘n glas bord op die groente om dit af te druk en ten volle bedek is met die sout water. Roer so 4 keer om die sout oplossing eweredig te versprei. Onthou die groente gaan sout absorbeer en water gaan onttrek word.
Dus is die water om die groente dan nie meer so sout nie, daarom die roer. Werk met plastiek vir hierdie proses as jy die weking doen. Metaal reageer met die sout en jou groente gaan grys word.
3. Dreineer die groente goed voordat dit by die sous gevoeg word.
4. Berei die sous deur al die droë bestanddele saam te sif. Voeg die asyn by en maak ‘n pasta aan. Skep die pasta oor na ‘n kastrol op die stoof en oor matige hitte verhit die mengsel totdat dit verdik het.
5. Voeg die groente by die kokende sous en kook verder vir 20 minute saam.
6. Steriliseer solank jou bottels en hou in die oond totdat dit gevul word. mengsel moet asb dadelik gebottel word en die bottel moet omgedraai word en op sy prop koud word om goed te seël.
BRON: Naceema Patel, Skeerpoort.
Posted by Annelien Pienaar at 15:51:00
Sondag, 23 Augustus 2015
My man reken mos dat hy net kook vir oorlewing en ek kook met instink. Dus is ons twee in die kombuis 'n groot gevaar! Met hierdie stelling ingedagte het ek besef dat daar soveel resepte in my kop is en niks op papier neergepen is nie. Dat ek nou maar sit en dit wat instink is nou vir my kinders en ander kan nalaat. Ja, ek het my les met my Ma geleer, daar is soveel geheime saam met haar begrawe dat ek net weer besef het, juwele steek jy nie weg nie, jy polleer dit en gebruik dit!
1. Die pannekoek is lig en donsig weens die asyn wat bygevoeg word wat die bakpoeier ekstra woema gee. Die bakpoeier word aan die einde van die 30 minute rustyd van die beslag bygevoeg, onthou die asyn sal dit onmiddellik laat skuim, dus bak die beslag sodra jy die bakpoeier bygesit het, anders na 1 uur verloor dit sy werking.
2. Olie in die beslag help om te keer dat die pannekoeke nie vas klou aan die pan nie.
3. Bereiding van die pan voordat jy bak. Ek het nou 'n ou Hart pan, cheepie ek weet maar jinne sy kan bak, soms raak sy halstarring dan moet ek haar skuur sodat die pannekoeke nie vas sit nie. Jy verwarm die pan en drup bietjie olie in, sprinkel met sout (½ tl) en vat dan kombuispapier en vryf goed oor die oppervlakte sodat die kolle wat aanbrand geskrop is.
Vee goed af en bak jou pannekoek. As jy 'n kleefvrye pan het dan is dit nie nodig nie.
4. 'n Pannekoek moet vinnig bak.
5. Ek gebruik 'n gewone ballon klitser (whisk) om die beslag aan te maak, los maar die elektriese goed.
6. Die resep vermeerder met gemak sonder enige aanpassings.
7. Die beslag kan sonder bakpoeier in yskas vir 2 weke gehou word.
8. Pannekoek kan gevries word in lae van 10.
¼ k Olie
1½ - 2k Water
1. Sif koekmeel en sout saam.
2. Meng al die vloeistowwe saam en klits met water. Voeg by koekmeel en gebruik 'n ballonklitser om te klits.
3. Voeg die res van die water by, die dikte moet soos room wees.
4. Laat staan vir 30 minute.
Toets die dikte, moet soos room wees en voeg die bakpoeier by.
5. Bak in warm pan. Sodra die beslag van die kante los trek kan jy die deeg om draai.
Pannekoek koek soos in foto. Ek pak 20 - 30 pannekoeke op mekaar met lae van kaneel suiker met fyn gekapte pekans gemeng. Elke 2de laag kry chantilly room tussen in.
Smeer die buitekant van die koek met Chantilly room en sprinkle met kaneel en neute.
1 kop vars room styf geklits met 4 el strooisuiker en 5 ml vanielje geursel.
HOEVEELHEID: 10 medium grootte.
Posted by Annelien Pienaar at 15:49:00
Labels: Koek, Nagereg
CRUNCHIES MET 'N TWIST
Ons het hierdie as kinders baie saam met my ma gebak. Vandag sit ek die tradisie voort en elke vakansie bak ons crunchies. Soms sit ek so bietjie vrugte mengsel in of deesdae vir die kinders sit ek sjokolade splinters of selfs oorskiet fudge in die beslag, ek het selfs nou die dag korente ingesit om van pekans nie eens te praat nie! Om dit te doen kan jy so 100 ml bysit van die bo genoemde sonder om die balans van die resep te versteur.
Hoop julle gaan lekker eet!
125 ml Nutty wheat
125 ml Koekmeel
250 ml Sagte bruinsuiker (treacle sugar)
250 ml Klapper
2.5 ml fyn Gemmer of kaneel
10 ml Sesame saad
30 ml Goue stroop
1. Meng die nuttywheat, koekmeel, bruinsuiker, hawermout, klapper, gemmer en sesame saad saam.
2. Meng die koeksoda, goue stroop, botter en warm water saam en roer deeglik om te meng.
3. Meng die droë bestanddele by die vloeistof om ‘n sagte deeg te vorm.
4. Jy kan die deeg op twee maniere vorm. Rol balletjies of bak koekies met dit. Vir stafies druk alles in gesmeerde oondpan en bak en sny dadelik as dit uit die oond kom.
5. Bak by 160 ˚ C tot goudbruin vir 10 - 15 minute vir die balletjies of 20 - 25 minute vir die oondpan.
6. Onthou hoe langer die beslag bak hoe harder word dit. Sommige mense hou van dit sag en kluitjierig en ander hou daarvan krakerig.
7. Sodra die vingers of koekies afgekoel het sprinkel gesmelte sjokolade oor.
250 ml soft Brown Sugar ( Treacle)
250 ml Coconut
2.5 ml ground Ginger or Cinnamon
10 ml Sesame seed
100 ml of either the following can be added; fruit mix, chocolate, pieces of fudge, currants, pecans, the list is endless…..
1. Mix the nuttywheat, flour, brown sugar, oats, coconut, ginger and sesame seeds together.
2. Mix the bicarbonate of soda, syrup, butter and hot water together and stir the mixture thoroughly.
3. Mix the dry ingredients to the liquid, to form a soft dough.
4. You can choose from 2 methods for the baking. Roll balls to bake cookies or for finger, press the dough into a greased baking sheet and bake. Cut as soon as it comes out of the oven.
5. Bake at 160°C until golden brown.
Bake the balls 10 – 15 minutes; and the baking sheet 20-25 minutes.
6. Some people like their Crunchies to be soft and chewy, and other like it to be crisp. Remember the longer the baking, the more crispy it becomes.
7. Once either the fingers or cookies have cooled, it can be decorated with melted chocolate.
HOEVEELHEID: 20 stafies as dit grotes is en 40 koekies.
BRON: Annelien Pienaar, Boerekos met ‘n Twist.
Posted by Annelien Pienaar at 15:21:00
Woensdag, 19 Augustus 2015
WAFELS MET KARAMELSOUS
Hierdie wafel resep is deel van my naweek kos. Dit is my huiskos, dit laat 'n plekkie in my hart so 'n wollerige gevoel kry as ek aan my Ma se wafels dink. As student wat sondag middae met ‘n trae hart my hartseer Moeder agter gelaat het, het sy altyd vir my ‘n bondeltjie wafels gegee om in die vrieskas te bêre as ek trooskos soek. Die wafels het baie kuiersessies deur staan in die koshuis, ons het saam oor 'n beker koffie gelag, gehuil, geheime gedeel en mekaar getroos. Met my Ma was dit ook so, ek kon met haar oor die intemste dingetjies gesels en dan was dit oor 'n koppie koffie en 'n skyfie wafel en stroop, vandag het ek net die herinneringe van die soet goue oomblike saam met haar!
Die gaar wafels vries baie goed. Ek haal dit ‘n uur voor die tyd uit om sag te word en plaas dit dan in die oond by 160 ˚ C vir 5 minute om net weer heerlik bros te word.
Vandag doen ek nog voort met daardie tradisie van wafels maak.
Ek betrek my hele gesin by die bakproses en bak dan so 50 op ‘n slag vir die vrieskas.
Natuurlik is daar altyd “floppies” wat sommer gou gou in belustige magies verdwyn.
Ek het weer hierdie naweek die waarde van hierdie dis besef, toe ek baie besig was by die gastehuis en moes kook vir die gaste. My mense moet mos ook soos konings eet!
Ek bedien die wafels soet of sout as ontbyt, middag en aandete asook nagereg.
As jy nie 'n wafel pan het nie dan maak jy hierdie plan!
220 g Koekmeel - gesif
50 ml Sonneblom olie
2 groot Eiers - geskei
1. Sif die koekmeel, bakpoeier, sout en suiker saam.
2. Klits die melk, eiergele en olie saam.
3. Meng die droeë bestanddele met die vloeistowwe en klits om alle klonte uit te kry.
4. Klits die eierwitte tot stywe punt stadium. As jy die bak met die geklitste eierwitte omdraai mag dit nie uitval nie. Onthou ook dat daar geen eiergeel teenwoordig mag wees nie, die olie in die eiergeel verhoed dat die eierwitte styf klits.
5. Vou die eierwitte in en laat die beslag 30 minute rus om verder te verdik.
6. Bak in voorverhitte wafel pan. As jy nie een het nie, kan jy plaatkoekies bak!
200 g Sagte bruinsuiker (Treacle sugar)
60 g Margarien
250 ml Volroom melk - warm (hou 50 ml melk eenkant vir vlapoeier)
25 ml Vla poeier
5 ml Karamel geursel
1. Smelt die botter en suiker totdat meeste van die suiker opgelos en soos karamel lyk.
2. Kook die melk eenkant en voeg dit by die karamel suiker en roer weer oor medium hitte sodat al die suiker kan oplos.
3. Meng die vlapoeier eers met die melk en voeg dan by die kokende stroop om te verdik.
4. Sodra die mengsel verdik het verwyder van die hitte en voeg die karamel geursel by.
HOEVEELHEID: 6 wafels.
BRON: Hantie Bezuidenhout - mis Ma!
Posted by Annelien Pienaar at 10:54:00
Dinsdag, 18 Augustus 2015
PANEER VS FETA - MET 'N RESEP VIR PANEER
Nou goed, ek buig die knie! Daar was ‘n resep wat die rondte gedoen het wat skynbaar “Feta” genoem was. Wel dit is nie Feta nie! Hoekom nie?
Kom ons gaan kyk eers na die proses waar Feta gemaak word, dan sal julle beter die verskil tussen die Paneer en Feta kan sien.
Ek skiet glad nie die resep wat aangestuur is af nie. Ek wil nie hê julle moet die verwagting koester dat dit soos die winkel sin gaan wees nie. Hierdie Paneer het ‘n ander doel en is pap en nie so ferm en “mat” nie soos feta in ‘n soliede blok nie. Dit is amper smeerbaar.
FETA SE PROSES
1. Pasteuriseer rou melk.
2. Inokuleer of suur jou melk aan met ‘n kultuur vir Feta, mesofiel.
3. Byvoeging van Rennet om die melk verder te laat stol.
Punt 2 en 3 by die Feta proses kan nie omseil word nie.
As jy kommersiële kaas wil maak dan moet jy kulture en rennet gebruik.
Jy gaan nie sonder hierdie die kenmerkende Simonsberg, Spar, Checkers of Pick ‘n Pay teksture kan kry nie.
Jy en jou termometer en horlosie gaan onafskeidbaar wees in hierdie proses!
PANEER SE PROSES - DIE RESEP WAT DIE RONDTE GEDOEN HET AS "FETA"
1. Melk word verhit.
2. Suur soos asyn, suurlemoensap of gewone yoghurt word bygevoeg vir aansuur.
4. Geen pekeling.
RESEP VIR PANEER
2,4 liter rou melk of melk wat net gepasteuriseer is en nie UHT ondergaan het nie
90 ml suurlemoensap (gee ‘n suurder smaak maar verdik vinniger) OF 125 g gewone joghurt (gee ‘n romeriger smaak en langer neem om te verdik)
1. Verhit die melk oor medium hitte en roer aanhoudend sodat die melk nie kan aanbrand nie.
2. Sodra die melk begin kook draai die hitte laer en voeg die suurlemoensap of joghurt by.
Skeiding van wei(waterige gedeelte) en wrongel (soliede gedeeltes)
3. Jy behoort na ‘n minuut vlokkies in die melk sien vorm. Dit is die wrongel (soliede stukkies) genoem. Die waterige gedeelte is die wei. As dit nie gebeur nie moet die melk net aanhou verhit word by medium hitte totdat die vlokkies vorm.
4. Sodra die wrongel deeltjies vorm verwyder van die plaat. As jy die melk te lank verhit word die wrongel taai en hard, dit gaan proe soos uitveer wat jy eet!
5. Voer ‘n kolander of sif uit met kaasdoek en gooi die mengsel in sodat die wei kan dreineer.
6. Bind die punte van die kaasdoek saam en druk van die vog uit. Plaas die bondel dan op ‘n skinkbord wat met ‘n vadoek uitgevoer is. Plaas dan ‘n broodplank bo op die bondel.
Dan neem jy ‘n 2 liter melk bottel en balanseer dit op die gedoente en laat dit dan so staan vir 4 ure sodat meeste van die vog kan dreineer.
Kan met room gemeng word om 'n doopsous te maak met kruie en speserye.
Kan in bredies gebruik word om die gereg romerig te maak.
Hou heel en gebruik in slaaie en groente geregte.
Smeer dit op vars gebakte brood in plaas van botter.
Geniet met Rotti en naan, vele gebruike!
HOEVEELHEID: Ongeveer 450 g Paneer.
BRON: Annelien Pienaar, 2013.
Sagte (Vars) kaas Beginners kursusse en Gevorderd aangebied deur: Annelien Pienaar by boerekostwist@gmail.com.
Posted by Annelien Pienaar at 09:26:00
Labels: Artikels, kaas, Wenke
Sondag, 16 Augustus 2015
BASIESE WITBROOD DEEG
Nou goed ek gaan so bietjie van die “aap uit die mou laat”oor wat ek vir ‘n lewe doen.
1. Ek gebruik bakterieë wat uiters “vriendelik” is vir mense wat Candida lyers is. Dus is die proses waar die suurdeeg gemaak word baie lank, maar produseer ‘n brood met goeie tekstuur en smaak asook ‘n goeie raklewe. Daarom gebruik ek nie gis in die broodbak proses nie.
‘n Plantjie neem enige iets van 6 - 12 ure om aan die gang te kom. Ek verkoop die bakterië net aan mense wat ‘n klas by my bywoon en ek hul geleer het hoe die bakterie werk. Maar vir nou kan julle op die blog die Suurdeeg plantjie resep soos in die ou dae volg wat wel gis in kry om eers te oefen.
2. In hierdie resep wat ek nou vir julle gee word die water en melk uitgehaal en die plantjie wat jy aanmaak word dan in die plek van die water en melk gesit. Daarom gaan jy 230 g plantjie insit. Sodra jy die deeg knie sal jy gou agter kom of die deeg hard of sag is. As die deeg hard is moet jy nog so 100 ml water by die beslag sit.
3. As die deeg so hard soos die palm van jou hand is, is dit te droog. Dit beteken jou gis sal nie optimaal kan werk en ontwikkel nie. Die gluten (protein) in die deeg sal nie voldoende kan ontwikkel nie. Tydens die bakproses sal die min vog teenwoordig ook nie genoegsame stoom produseer om die deeg te “lig” nie.
4. Deeg wat te slap is, as jy met jou vinger daaraan raak en dit klou aan jou vinger vas is te nat dan maak jy maar Ciabata of voeg nog bietjie meel by. Onthou as jy te veel meel bysit (meer as 100 g) gaan jy die balans van die deeg versteur en die deeg gaan dalk meer gis kort ens. Die tekstuur van die brood word dan ook drasties benadeel.
5. WAT IS GLUTEN?
In die koring se endosperm (die wit gedeelte) kom daar twee proteine voor nl. gliadien en glutenin. Sodra hierdie twee proteine vog kry en hanteer word verbind dit en vorm gluten. Gluten is soos die tent pale van ‘n tent. Dit is die struktuur van enige koringmeel gebak. Sodra dit verhit word, rek dit en stol dit (omdat dit ‘n protein is) op ‘n sekere stadium. Onthou as ouma gesê het jy mag nie die oond se deur oopmaak voor 20 minute van die baktyd om is as sy koekbak? Wel, die gluten het nog nie geset nie. Die eier is ook ‘n protein en dit help met die ondersteuning van die gluten raamwerk.
6. WAT IS DIE FUNKSIE VAN SUIKER?
Dit is die kos vir die gis of bakterieë om vanaf te groei om CO2 en alkhol te produseer. Dit het ook ‘n versagtende effek op die gluten.
7. WAT IS DIE FUNKSIE VAN VETTE SOOS BOTTER?
Dit versag hoofsaaklik die gluten en verleen kleur en ‘n sagte tekstuur aan die eindproduk.
8. WAT IS DIE FUNKSIE VAN EIER?
Eier bevat Lesitien wat ‘n vet is en help met die versagting van die gluten raamwerk. Gee ook kleur en help soos vet met preservering.
9. WAT IS DIE FUNKSIE VAN MELK?
Dit gee smaak, kleur en help met tekstuur verbetering.Dien ook as ‘n vloeistof vir die gluten om in te ontwikkel.
420g Koekmeel of witbrood meel
10g Kits gis (1 pakkie)
100ml Lou melk
130g Lou water
1. Sif die koekmeel, sout, suiker en gis saam.
2. Vryf die margarien in die droë bestanddele in.
3. Meng die eier, melk en water saam.
4. Maak ‘n holte in die meel en gooi die vloeistof mengsel in en begin om die bestanddele van buite na binne te meng. Hou aan meng totdat die meel nat is.
5. Keer uit op werks oppervlakte en knie vir 10 minute totdat die deeg glad en elasties is.
6. Laat die deeg dubbel die volume rys, dit kan enige iets van 30 minute tot 6 ure neem (indien jy suurdeeg plantjie gebruik).
7. Keer die deeg versigtig uit en verdeel dit sodat dit nou gevorm kan word vir die doel waarvoor jy dit beplan het. Moenie die deeg soos in die ou dae af boks of knie nie, nee, vou dit oor mekaar om dit te fatsoneer. Plaas in panne om weer dubbel die volume te rys.
8. Voorverhit oond dan tot 200 ˚ C en bak die gerysde deeg vir 20 - 60 minute afhangende van die grootte van die brood.
HOEVEELHEID: 12 x 50 g bolletjies ongeveer of een groot brood of 2 Baugette.
Posted by Annelien Pienaar at 20:30:00
Saterdag, 15 Augustus 2015
EENPOT HOENDER GEREG
Hierdie is een van my gunsteling disse om sommer in die week te maak as ek weet die tyd is min maar wil graag 'n gesonde ete aan die gesin voorsit. My hutspot is so deel van my ek kan nie my lewe sonder dit indink nie!
Ek sit 'n heel knoffelbolletjie in die holte van die hoender om ekstra geur aan die vleis te gee wat dan van die binnekant versprei word.
Hier leer ek jou ook hoe om die vel van die hoender los te maak en dit te vul met die heerliste mengsel van kruie en botter. Die karringmelk in die resep maak die vleis murgsag en gee dit 'n ekstra romerige smaak.
2.5 - 3 kg Heel hoender
vars Dill takkies
3e Songedroogde tamatie pesto (pesto resep is in files)
60g Sagte botter
1 Knoffel bolletjie (ja die hele een)
1kg Baba aartappeltjies
1 Groen soetrissie - grof gekap
1 Geel - soetrissie - grof gekap
4 Murgpampoene - in lengte gesny
2 pakkies Babaworteltjies - gewas
2 Rooi uie - in kwarte
400ml Hoender aftreksel
1. Sit solank die hutspot aan op hoog.
2. Spoel eers die hoender onder lopende koue water af. Druk droog.
3. Maak die hoender se vel los tussen die vleis en die vel. Begin deur vanaf die nekkie die vel oor die bors en rug gedeeltes los te maak met jou vinger. Jy gaan ‘n mengsel tussen die vel en die vleis indruk om die vleis murgsag en geurig te maak. Jy moet tot teen aan die boudjies en vlerkies los maak.
4. Kap die dill tippies versigtig op sodat jy ongeveer ‘n ¼ kop het. Meng die feta kaas, songedroogde tamatie pesto, botter, karringmelk en sout en peper na smaak. Druk dan hopies van hierdie mengsel onder die vel van die hoender in.
5. Neem die knoffel bolletjie en sny in die helfte. Plaas die twee helftes in die karkas van die hoender, verwyder dit nadat die hoender gaar gemaak is of los dit net so en druk die sagte knoffel uit as deel van die ete, dit is heerlik so gebak!
6. Berei al die groente voor en plaas dit in die onderkant van die hutspot. Plaas die hoender bo op die groente.
7. Maak die sous aan deur die koekmeel, olyfolie, aftreksel en wyn saam te kook vir 5 minute en sprinkel oor die hoender en groente in die hutspot. Bak vir 4 - 6 ure met ‘n handdoekie oor die hutspot om dit vinniger te laat kook, gesig handdoekie werk goed.
8. As die hoender dan te bleek is na jou sin, plaas dit onder die rooster van die oond vir 5 minute om te verbruin. Bedien met Couscous of stysel van keuse.
HOEVEELHEID: 6 porsies.
BRON: Annelien Pienaar vir Bos en Berg gasteplaas.
Posted by Annelien Pienaar at 13:48:00
Labels: Hoender gereg
Vrydag, 14 Augustus 2015
HOE OM KOEK IN PERFEKTE LAE TE SNY
Gedink om die onderwerp van hoe om die perfekte koeklae te sny aan te spreek.
Onlangs het ek weer deur die internet geblits en paar oulike items gesien wat ons lewens aansienlik makliker kan maak om hierdie belangrike takie te voltooi. Een maatskappy hier in SA, Yuppie Chef verskaf omtrent al hierdie goeters en katoeters, so google maar!
Soek woord is: Cake Leveller.
My eerste keuse is.
Eerste keuse: Die band is verstelbaar vir verskillende grootte koeke.
Hierdie is my 2de keuse as ek nie die boonste gedoente kan bekostig nie.
Hierdie is eintlik 'n kaas snyer, ek het een maar werk nie so goed om die lae te sny nie, baie krummels.
Hierdie een werk met 'n mes wat jy vasknip tussen die 2 plastiese goedjies en jy kan dit verstel vir die verskillende lae wat jy wil sny.
Die video demonstreer dit baie mooi.
BRON: Annelien Pienaar 2015.
Posted by Annelien Pienaar at 11:48:00
Donderdag, 13 Augustus 2015
GEMARINEERDE SAMPIOEN EN SPEK SOUTTERT
Hierdie vinnige en maklike ligte middagete is vullend en saam met 'n heerlike somer slaai net die regte ding om die seisoen mee in te wag!
250g Sampioene - klein knopies
200ml Witwyn - Chardonnay
50ml Druiwepit olie
250g Spekvleis - repies gesny
1 medium Rooi ui - ringe gesny
1 Knoffel toontjie - fyn gedruk
150g Gruyere kaas of Bloukaas of Brie
250ml Vars room
15ml Dill tippies - gedroog
1. Marineer eers die sampioene in die wyn en druiwepit olie vir 4 ure.
2. Braai die spekvleis eers tot krakerig en voeg dan die ui by.
Soteer ui tot glansend.
3. Voeg die knoffel by en braai vir 1 minuut. Laat eenkant om af te koel.
4. Meng die kaas, room, dill, eiers en koekmeel saam. Sout en peper na smaak.
5. Meng dan die res van die bestanddele by die eier mengsel in.
6. Skep in die tertkors en bak vir 35 - 40 minute by 180 ˚ C tot gaar.
250ml Gerasperde cheddar kaas
250ml Gerasperde Rama of Stork bake
1. Plaas die bestanddele in voedselverwerker en werk dit totdat dit soos broodkrummels lyk.
2. Druk die krummels in gesmeerde tertbak of flan bak en maak seker dit is goed vas.
Posted by Annelien Pienaar at 17:56:00
Labels: Sout terte
Sondag, 09 Augustus 2015
RABARBER EN SITRUS KONFYT
Gebruik “ouerige” stingels omdat die geur sterker is en ook ‘n donkerder jellie en konfyt lewer.
Dus die nuwe jong stingels is beter om te gebruik in koek, tert en roomys.
750 g wit suiker
20 g vars gemmer in stukke gekap - moeselien bondeltjie gebind
100 g gekristaliseerde gemmer stukke
25g versuikerde sitrus skil
1. Sny die rabarber in 1 cm wieletjies en strooi die suiker oor en laat oornag staan.
2. Plaas die gemmerstukke wat in klein stukkies gekap is in ‘n moeselien doekie en knoop deeglik toe.
Plaas dit in die kastrol saam met die rabarber en suiker mengsel.
3. Kook die mengsel by matige hitte totdat dit sag is.
4. Voeg nou die gekristalliseerde gemmerstukke en sitrus skil by.
5. Verhit die mengsel oor hoë hitte en kook totdat die suiker termometer 105 ˚ C is.
Verwyder van hitte en laat 10 minute staan sodat die mengsel in suspensie sal bly.
6. Bottel in warm gesteriliseerde botteltjies en draai dadelik toe en laat afkoel.
HOEVEELHEID: 3 botteltjies van 375 ml.
BRON: Kos en Kookkuns, aangepas deur Annelien Pienaar vir Voedselbereiding, 2003.
Posted by Annelien Pienaar at 15:55:00
Saterdag, 08 Augustus 2015
SEEKOS POTJIE MET ROOIWYN EN SONGEDROOGDE TAMATIES
Songedroogde tamaties kan of jou vriend of jou vyand word. Vir my het ek die goue midde weg gevind en geniet my tamaties baie. Ek koop altyd gedroogde tamaties, soms as ek lus is vir ‘n kinkel dan rook ek dit op die stoofplaat vir ekstra geur as ek pesto maak. Wanneer dit hidreer word, beteken dit maar net die gedroogde tamatie kry kookwater oor (laat staan vir ‘n uur) en die tamatie sit uit omdat dit die vog absorbeer. Nadat dit uitgesit het kan dit met olies en suur gemarineer word vir iets baie indrukwekkend, die geure is ongelooflik.
Wanneer ek wyn in my kookkuns gebruik, gebruik ek net die beste. As die wyn nie vir jou aanvaarbaar is om te drink en dit is suur, dink net hoe suur gaan jou eindproduk wees as jy swak kwaliteit of selfs wyn wat “af” is gebruik in jou kookkuns. Net die beste vir jou disse soos wat jy op jouself sal spandeer!
5 e Olyfolie
1 Soetrissie - gekap
4 Knoffel toontjies - fyn gedruk
5 e Tamatiepuree
2 e Koljander blare - vars - gekap
2 e Origanum - gedroog
500 g Songdroogde tamaties - gehidreer
250 ml Rooi wyn - Merlot of Shiraz
400 g Mossels - indop - geskrop en baard verwyder
450 g Witvis - Monk vis werk heerlik
120 g Scallops - gehalveer
120 g Prawns - skoongemaak
200 g Krapvleis - gebruik die blikkie
Vars kruie vir garnering (Dill is my eerste keuse)
1. Verhit die olie en soteer die ui en soetrissie tot lig en glansend in groot pan, ongeveer 5 minute.
2. Voeg die knoffel, tamatiepuree, koljander en origanum by en kook vir 2 minute.
3. Voeg nou die tamaties en wyn by en geur met sout en peper na smaak.
4. Laat hierdie tamatie en wyn kook vir 20 minute op baie lae hitte. Voeg die vis by en kook vir nog 15 minute.
5. Voeg die res van die mossels, scallops, prawns en krap vleis by. Kook vir ‘n verdere 15 minute.
6. Roer versigtig om nie die vis op te breek nie. Bedien met vars kruie van keuse op Jasmyn gegeurde rys.
HOEVEELHEID: 4 groot porsies.
BRON: Annelien Pienaar, 2015, www.bosenbergguestfarm.co.za
Posted by Annelien Pienaar at 13:42:00
Donderdag, 06 Augustus 2015
ONTSTAAN VAN MELKTERT EN AL DIE SOORTE
Die ontstaan van die Melktert.
Die melktert pap of vla gedeelte kom al van die oudste tye saam.
Tydens vasting het die nonne en monnike dit gebruik om vleis te vervang en dus dan 'n sagte diëet te volg.
Alle gestolde vla's het melk en eier in om dit te set.
Deesdae word dinge vinniger en makliker en word koekmeel en maizena by die beslag gesit om dit 'n dikker en growwer tekstuur te gee.
Ek dink nav die boek van HJ Claassens het die boere ook maar 'n tekort gehad met eiers en melk en volgens wat ek kan aflei die koekmeel en mielieblom ingesit om die eiers te rek.
Een van my persoonlike gunstelinge is Creme Caramel of gebakte vla soos ons dit ken.
Die ryk goue stropie wat onder in die bakkie vorm is om van te sing van plesier.
Eier en melk vorm die basis van hierdie resep en 'n delikate tekstuur word verkry deur matige hitte in die oond en die waterbad (Bain Marie) gebak te word.
Dit is sysag op jou tong!
Die boetie van die Creme Caramel is die Creme Brulee wat ook eers in 'n waterbad gebak word en dan later net voor opdiening word die suiker gekarameliseer.
Dan is daar vinnige en heerlike goed soos vlaskywe, roompoffers gevul met melktert pap en ook tertdoppies.
Wat van die suurlemoen kondensmelk en vla tert.
Jodetert is een van my Nostalgie terte, 'n resep wat so deel is van ons familie en so min uit gedeel word omdat dit so uniek is.
Daar is net so baie vla basis terte om van te kies...
Vandag het ek vir die nuwe Pretoria FM 'n Gebakte Kaapse melktert gemaak, hulle het heerlik gesmul, hoop julle gaan die Kaapse melktert op die blog uit toets en net soveel soos ons geniet.
PS: Vraag: Watter melktert het ek na die ateljee geneem ?
Posted by Annelien Pienaar at 20:05:00
Woensdag, 05 Augustus 2015
VLA BÊRE MENGSEL
'n Vriendin van my Maritha Lotz het jare gelede vir my hierdie kits vla resep gegee.
Wanneer die kinders lus is vir 'n vinnige nagereg, dan maak ek hierdie blitsige vla aan en breek Marie koekies of Tennisbeskuitjies in die vla in, laat dit staan vir rukkie om te stol en die koekies te laat sag word.
My kinders dink dit is hemels, strooi ook so bietjie klapper bo oor.
500 g melk poeier (lae vet kan ook gebruik word)
625 ml vla poeier
500 ml suiker (300 ml Xylitol)
1. Meng alles goed saam.
1. Vir elke eetlepel poeier voeg jy ‘n ¾ kop water by.
Verhit alles saam en klop alle klonte uit met ballon klitser (whisk).
2. Sodra die mengsel verdik het en jy soek dit dalk dunner kan jy nog water byvoeg en goed deur klits.
BRON: Maritha Lotz.
Posted by Annelien Pienaar at 10:51:00
Labels: Nagereg, Souse
Saterdag, 01 Augustus 2015
PEKAN EN SJOKOLADE FUDGE
5 ml vanielje geursel
120 g donker sjokolade - gerasper
80 g pekans
1. Smeer 'n reghoekige bakplaatjie van ongeveer 19 x 23 cm of 19 x 19 cm.
2. Smeer jou beste kastrol wat nie maklik aanbrand nie se bodem met botter.
3. Plaas die suiker kondensmelk en botter in kastrol en verhit stadig totdat al die suiker opgelos het. Was die kante van die kastrol af om kristalvorming te voorkom in die begin stadium, die fudge moet 'n gladde tekstuur aan die einde kry.
4. Roer van tyd tot tyd en toets die mengsel se gereedheid op 2 maniere.
Indien jy 'n suikertermometer besit moet dit 116 ˚ C lees.
Of drup 'n bietjie van die fudge in ys water, as jy aan die bal vat moet dit ferm maar sag wees.
5. Sodra die mengsel gereed is klop die vanielje geursel, grof gekapte neute en sjokolade by.
Hou aan meng totdat die sjokolade gesmelt het.
Onthou hoe fyner jy die sjokolade kap hoe vinniger smelt dit en makliker skep dit uit in die bak vir stolling.
6. Laat halfpad afkoel en sny in blokkies, laat dan om volledig af te koel.
Veronderstel jou fudge wil nie stol nie.
Verhit weer todat dit loperig is en meng 200 g grof gekapte Tennis beskuitjies of Marie koekies in, skep weer uit om te stol.
Die koekies absorbeer die ekstra vog.
Ongelukkig kan die mengsel nie weer gekook word soos ander fuge nie omdat die sjokolade gaan aanbrand.
Posted by Annelien Pienaar at 11:19:00
Braaivleis bykosse (12)
Gegeurde sout (7)
Muffins en Skons (8)
Sout groente (11)
SEEKOS POTJIE MET ROOIWYN EN SONGEDROOGDE TAMATIES...